బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Bigg Boss 3 Telugu: బాబా భాస్కర్ కన్నీటిపై జాఫర్ భావోద్వేగ పోస్ట్
Bigg Boss 3 Telugu: బిగ్ బాస్ హౌస్‌లో అందర్నీ నవ్విస్తూ.. నవ్వుతూ ఉండే బాబా భాస్కర్ భావోద్వేగానికి గురయ్యారు. పక్కనే ఉంటూ వెన్నుపోటు పొడిచారంటూ గుక్కపెట్టి ఏడ్చారు. ఈ సందర్భంగా జాఫర్ ఎమోషనల్ పోస్ట్ వదిలారు.
Samayam Telugu | Updated:
Aug 21, 2019, 01:08PM IST
Bigg Boss 3 Telugu: బాబా భాస్కర్ కన్నీటిపై జాఫర్ భావోద్వేగ పోస్ట్
ఆడలేక మద్దెల ఓడిందని చెప్పడం అసమర్థులు చేసే వాదన. బిగ్ బాస్ హౌస్‌లో పరిస్థితి చూస్తే ఇదే అనిపిస్తుంది. వాళ్లు ఆడలేరు.. ఎదుటి వాళ్లు గేమ్ ఆడుతుంటే చూసి ఓర్వలేక ఆరోపణలు గుప్పిస్తుంటారు. బిగ్ బాస్ హౌస్‌లో తొలి ఎపిసోడ్‌ నుండి 16 మంది కంటెస్టెంట్స్‌లోనూ మోస్ట్ ఎనర్జిటిక్ ఎంటర్టైన్ అందించేది వన్ అండ్ ఓన్లీ బాబా భాస్కర్ మాత్రమే.
Read Also: బిగ్ బాస్: ఆ ఇద్దర్నీ పంపేందుకే ఈవారం ఎలిమినేషన్ స్కెచ్?
కిచెన్ దగ్గర నుండి క్లీనింగ్ వరకూ.. దోసెలు వేసే దగ్గర నుండి దద్దరిల్లే స్టెప్పుల వరకూ.. ఆడాలన్నా పాడాలన్నా.. నవ్వాలన్నా.. నవ్వించాలన్నా ఒక్క బాబా భాస్కర్‌కే చెల్లింది. ‘ముఖాముఖి’ జాఫర్‌తో సైతం మెలికలు తిగిగే స్టెప్పులు వేయించి.. యోగాసనాలు చేయించి వహ్ వా అనిపించారు. బిగ్ బాస్ సీజన్ 3‌లో ఎనిమిద కంటెస్టెంట్‌గా అడుగుపెట్టిన బాబా భాస్కర్‌పై మొదట్లో చాలా విమర్శలు వచ్చాయి. ఇది తెలుగు బిగ్ బాస్ మరి తమిళ కొరియోగ్రాఫర్‌ని ఎలా తీసుకువస్తారు.. మన తెలుగు వాళ్లు ఎవరూ బిగ్ బాస్‌కి కనిపించలేదా? మనలో టాలెంట్ లేదా? అంటూ పెద్ద ఎత్తున విమర్శలు వచ్చాయి.
Read Also: బిగ్ బాస్ ఓటింగ్ విధానం ఇలా..
అయితే ఠాగూర్ సినిమాలో చెప్పినట్టు తెలుగువాళ్లకి కాస్త సెంటిమెంట్ ఎక్కువే.. ఎవరైనా నచ్చారు అంటే గుండెల్లో పెట్టుకుంటారు. వాళ్లు వీళ్లు అని కాదు.. ఎక్కడివాడైనా మనవాడే అనుకుంటారు. బాబా భాస్కర్‌ని కూడా హౌస్‌లో ఉన్న కంటెస్టెంట్స్‌తో పాటు బయట ఆడియన్స్ కూడా గుండెల్లో పెట్టుకుంటున్నారు. ఆయన నామినేషన్‌లో ఉన్నా.. లక్షలాదిగా ఓట్లు వేసి గెలిపిస్తున్నారు.
Read Also: అనసూయ, రష్మిలను మించిపోయిన పటాస్ పోరి నాభి శోయగాలు
అయితే అందర్నీ నవ్వించే బాబా భాస్కర్‌ని నిన్నటి ఎపిసోడ్‌లో ఏడిపించాడు హౌస్‌కి కెప్టెన్‌గా ఉన్న అలీ. పైగా మీరు గేమ్‌ని సీరియస్ తీసుకోవడంలేదని.. నటిస్తున్నట్టుగా అనిపిస్తుంది? అందరితో మంచి అనిపించుకోవడానికి నిజాయితీగా గేమ్ ఆడటం లేదని ఆరోపణలు గుప్పించారు. అలీ దృష్టిలో ఆడియన్స్‌ను నవ్వించడం.. హౌస్‌ని ఎంటర్‌టైన్ చేయడం పెద్ద తప్పుగా అనిపించి బాబా భాస్కర్‌ని ఈవారం ఎలిమినేషన్‌కి నామినేట్ చేశారు. బహుషా అతనికి హౌస్‌లో ఉన్న కంటెస్టెంట్స్‌కి చేతకానిది బాబా భాస్కర్ చేస్తున్నాడనే అసూయతో ఈ నామినేషన్ చేశారు అలీ.
మొదటి వారం నుండి నన్ను ఎలిమినేషన్ చేస్తే బాగుండు అని అనుకున్న బాబా భాస్కర్.. ఈవారం అలీ తనను నామినేట్ చేసినందుకు బాధగా లేదని కాకపోతే అతను చేసిన ఆరోపణలు బాధిస్తున్నాయంటూ భావోద్వేగానికి గురయ్యారు. మంచి అనిపించుకోవడం కూడా తప్పేనా? అంటూ చిన్న పిల్లాడిలా ఏడ్చేశారు. నేను ఏం చేశాను? నవ్వుతూ.. నవ్విస్తూ ఉండటం తప్పా అంటూ శ్రీముఖి దగ్గర పట్టరాని దు:ఖంతో ఎమోషనల్ అయ్యారు.
Read Also: ‘సైరా’ టీజర్: సింహంలాంటోడు దొర..!
ఈ ఎపిసోడ్ చూసిన ప్రేక్షకులు సైతం బాబా భాస్కర్ ఏడుస్తుంటే భావోద్వేగానికి గురయ్యారు. ఇక హౌస్‌లో బాబా భాస్కర్‌కి అత్యంత సన్నిహితుడిగా ఉంటూ ఎలిమినేట్ అయిన టీవీ 9 జర్నలిస్ట్ జాఫర్ బాబా భాస్కర్ కన్నీళ్లు చూసి తట్టుకోలేకపోయారు. ఫేస్ బుక్ వేదికగా భావోద్వేగ పోస్ట్‌ను వదిలారు. ఈ సందర్భంగా అలీకి చురకలేశారు. ‘యుద్ధంలో గెలవడమే ముఖ్యం కాదు . ఎలా గెలిచామనేది కూడా ముఖ్యం . బిగ్ బాస్ హౌస్‌లో అలీ అట ఫెయిర్‌గా లేదు . రాలిన ఆ కన్నీటి చుక్కలకు తన అంతరాత్మకైనా జవాబివ్వాలి’ అంటూ ఎమోషనల్ పోస్ట్ వదిలారు జాఫర్.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.